
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 6.6.2019 година
 за изменение на Регламент за изпълнение (ЕС) No 808/2014, Регламент за изпълнение (ЕС) No 809/2014 и Регламент за изпълнение (ЕС) No 908/2014 по отношение на финансовите инструменти, създадени по програмите за развитие на селските райони
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗФРСР) и за отмяна на Регламент (ЕО) No 1698/2005 на Съвета
 1
 , и по-специално член 8, параграф 3 от него,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета
 2
 , и по-специално член 36, параграф 6 и член 62, параграф 2, буква а) от него,
 като има предвид, че:
 (1)Възможността за създаване на финансови инструменти, комбиниращи приноса по линия на европейските структурни и инвестиционни фондове с финансови продукти на Европейската инвестиционна банка в рамките на Европейския фонд за стратегически инвестиции, беше включена в член 38, параграф 1, буква в) от Регламент (ЕС) No 1303/2013 на Европейския парламент и на Съвета
 3
 с Регламент (ЕС, Евратом) 2018/1046 на Европейския парламент и на Съвета
 4
 .
 (2)Тази нова разпоредба се прилага също така за финансовите инструменти, създадени по програмите на Европейския земеделски фонд за развитие на селските райони (ЕЗФРСР). Някои правила за изпълнение, предвидени в Регламент за изпълнение (EС) No 808/2014 на Комисията
 5
 , в Регламент за изпълнение (EС) No 809/2014 на Комисията
 6
 и в Регламент за изпълнение (EС) No 908/2014 на Комисията
 7
 , съдържат позоваване на финансовите инструменти, посочени в член 38, параграф 1 от Регламент (ЕС) No 1303/2013 преди изменението му с Регламент (ЕС, Евратом) No 2018/1046. По тази причина позоваването на новата буква в) от член 38, параграф 1 следва да се включи в съответните разпоредби на тези актове.
 (3)Поради това регламенти за изпълнение (ЕС) No 808/2014, (ЕС) No 809/2014 и (ЕС) No 908/2014 следва да бъдат съответно изменени.
 (4)Мерките, предвидени в настоящия регламент, са в съответствие със становището на Комитета за развитие на селските райони и на Комитета по земеделските фондове,
 ПРИЕ НАСТОЯЩИЯ РЕГЛАМЕНТ:
 Член 1
 В точка 10, буква в) от част 1 на приложение І към Регламент за изпълнение (ЕС) No 808/2014 втората алинея се заменя със следното:
 „Когато дадена мярка или тип операция със специфично процентно участие на ЕЗФРСР допринася за финансовите инструменти, посочени в член 38, параграф 1, букви б) и в) от Регламент (ЕС) No 1303/2013, в таблицата се посочват поотделно вноските за финансовите инструменти и за други операции, както и прогнозна сума от ЕЗФРСР, съответстваща на планирания принос към финансовия инструмент.“
 Член 2
 Регламент за изпълнение (ЕС) No 809/2014 се изменя, както